**ProKK-bestyrelsens beretning, marts 2016**

Sidste beretning dækkede ca. indtil marts og dermed starten af NOMAD.

**NOMAD** blev afviklet med workshops, masser af møder i de 8 grupper og en hel del projekter rundt omkring.
Med foredraget af Rikke Hansen på Godsbanen, fik vi også hul på at publikumsrette vores foredrag.

I vores rapport til 2017 skriver vi at:
”Projektets indledende del har givet os inspiration, udvidet vores kendskab til andre kunstneres praksis samt forsynet os med nogle fælles teoretiske forståelsesrammer - der samtidig har givet publikum mulighed for at få indsigt i vores emne.”, og at: ”ProKK’s kunstnere har udviklet deres kendskab til procesplanlægning, ansøgning om tilladelser, ansøgninger til fonde og sponsorer….”
Vi anslår desuden at der var ca. 200 til fernisering og afstår fra at gætte om, hvor mange der ellers har set værkerne – men det må være mange.
Det blev afsluttet for nylig med et tilbud om ”evaluering” på sidste workshop, men deltagerne var for trætte, så på opfordring kom evalueringsspørgsmålene med i sidste nyhedsbrev. Vi venter spændt på at modtage svarene.
NOMAD’s regnskab blev også – efter et møde med afklaring af nogle misforståelser – godkendt af 2017 sammen med vores skriftlige rapport. Regnskabet var er en kompleks og omfattende opgave, da 2017´s regnskabsår for ProKK indbefatter dele af to projekter, her både noget af Epidemics og opstart af NOMAD.

Gennemgang af regnskabet for Nomad.

**Share Your Visual Mindset** - ProKK's  andet internationale tiltag, har været igennem en testfase, og er ifølge Hanne Munk snart klar til at gå online.

**Opstart af vores 2016 projekt**, Songs from the Wood, (der tidligere hed Garden Lyrics) har trukket ud – mest fordi afslutningen af NOMAD var kompleks, men også fordi projektlederne havde brug for lidt luft.
Som kurator på årets projekt, har vi hyret Trine Rytter, da det jo oprindeligt var hendes koncept og fordi hun har en lokal tilknytning og kender ProKK. Trine er også indstillet på, at næste års projekt ”UP”, skal startes allerede i år, altså sideløbende med Songs from the Wood.
Desuden er Anne Mette Axelsen blevet spurgt, om hun er interesseret i at hjælpe os med budgetter, regnskaber og ansøgninger for de to projekter. Samtidig er hun blevet tilbudt den 7. post i bestyrelsen. Anne Mette stod for ansøgningen til hele vores 4-årige projekt og er desuden fantastisk god til tal.

”Songs” er i gang nu, hvor der har været afholdt en heldags workshop samt en kortere aften-workshop. Snart kommer det første af 3 foredrag (som er lavet i samarbejde med Billedkunstcenteret og dermed også offentlige) samt en skovtur i Riisskov, hvor ”Songs” vil finde sted. Vi har modtaget en forhåndstilladelse fra myndighederne, og det ligger fast, at projektet bliver en fælles manifestation, dvs. man kan arbejde individuelt eller i grupper, men med de samme materialer – som ikke er bestemt endnu.

Gennemgang af budget for Songs from the Wood.

**Internationalt samarbejde**: Vi vil invitere kunstnere fra Tyskland til at deltage i ”Songs”, og desuden arbejder vi med Carsten Rabe, Hamborg som kurator på en vandreudstilling i Aarhus, regionen og Hamborg. Det bliver en indendørs udstilling hvor danske og tyske kunstnere bliver indbudt gennem open call.

**I øvrigt:** Det bestyrelsen og projektlederne ellers har brugt tid på ud over selve udstillingsprojekterne, har været budgetter og afslutning af regnskaber med 2017 og KUP, besvarelse af 2017 rapportskemaer, aflevering af skriftlig rapport til 2017 samt møder med samme.
Desuden deltager vi i møder i Kultursamvirket og Tænketanken for Aarhus´ fremtidige kulturpolitik.

Status på vores tilknytning til KHA er, at vi ikke p.t. har nogen fast aftale, men vil arbejde for sagen og mødes med den nye leder.

Desuden har vi ændret vores faste plads på Godsbanens projektdæk til en postadresse. Det er en besparelse hvor vi stadig har adgang til møderum og god rabat på print.

Vi har fået en flot ny hjemmeside - tak Jacob Juhl.

Og der er optaget 8 nye medlemmer – velkommen til dem.

I optagelsesudvalget går alle af

Niels Rahbæk
Mariko Wada
Karen Nyholm
Bettina Winkelmann
Marianne Thingholm

Tak til dem

Og tak til Carsten Langkilde for lang og tro tjeneste som webmaster,
og til Birgitte Munk, afgående bestyrelsesmedlem (som efterfølgende har besluttet at fortsætte alligevel).

\*\*\*\*\*